section_heading: Agencije i novinari
paragraph_text: Agencije su uključene u mrežu svjetske razmjene vijesti i u uz pretplatu svakoga člana dobivaju "in continuo" sve svjetske vijesti. Nacionalne novinske agencije puštaju vlastite informacije u svjetsku mrežu. Agencije se bave žanrom vijesti koje moraju biti objektivne i kratke. U agencijskom je novinarstvu najvažnije načelo navođenje pouzdanog izvora informacije, kratak opis događaja i brza distribucija informacije diljem svijeta. Agencijski su novinari istraživači. Glavni zadatak im je otkriti vijest koja se kao roba za dalju uporabu i doradu rabi u svim glasilima u svijetu. Agencijske su vijesti po formi standardna vijest koja ima svih pet elemenata (5W).